nl tr af nl en en nl de nl nl de en nl nl da nl en nl fr nl nl en af nl nl af af nl af nl en af af en af af en af af tr af nl en en nl fr en
Elandre is in Despatch in die Oos-Kaap gebore. Dit is hier waar hy al van sedert 'n jong ouderdom 'n passie vir die kunste gekweek het. Op die ouderdom van 4 het hy reeds vir die eerste keer die verhoog betree. Hy is sonder twyfel een van die helderste jong sterre in die Suid-Afrikaanse musiekbedryf!
Elandre tree op tydens die Gemsbok Skoukoning kroning op Donderdag, 31 Mei.
Liezel Pieterse is 'n energieke en unieke sangeres, gereed om die Afrikaans musiekwêreld na 'n heeltemal nuwe vlak te skuif. Haar eerste enkelsnit, "Asemloos", resoneer met die glans van die laat tagtigerjare toe legendes soos Belinda Carlisle en Jennifer Rush groot opslae gemaak het- die tipe stem wat jou oor laat jeuk vir meer!
Maak seker jy mis haar nie haar optrede op Vrydag, 1 Junie nie!
Dit is die droom van duisende jongmense om eendag hul eie Rock-groep te stig, maar dit is min wat dit gebeur dat drie super talentvolle jong ouens hulle idees saamgooi en 'n nuwe projek aanpak. Tussen Sterre se passie vir musiek is so groot soos hulle toewyding tot die Afrikaanse taal. Al drie van hulle is kranige musikante en spesialiste in hul veld. SJ speel tromme, kitaar en klavier. Martin is 'n kitaaronderwyser en Jan-Mattys is 'n sangonderwyser.
Kom luister na hul musiek op Saterdag, 2 Junie.
Robbie is `n kunstenaar eie in sy soort. As akteur, sanger, liedjieskrywer en filmmaker kan hy jou laat lê van die lag, maar jou ook dieper laat delf in die dinge van die lewe. `n Grapjas is hy beslis, maar dis ook daardie ander sielvolle kant wat hom oor die jare `n groot gunsteling onder Afrikaanse aanhangers gemaak het.
Maak die lagspiere gereed vir groot pret!
Philip Moolman is 'n Afrikaanse akteur en sanger en liedjieskrywer. Hy is bekend vir sy TV-rolle as Andre Vorster in Egoli en Neil MacDonald in Sonkring.
Ons sien uit na 'n unieke musiek ervaring saam met hom!
Alexander May is towerkunstenaar wat vertonings van wêreld-gehalte lewer. Hy meng asemrowende kulkuns en komedie – verwag om te sien hoe hy geld laat verskyn uit die niet, ‘n totale vreemdeling se wagwoord onthul, tot soliede staal buig met sy breinkrag – hierdie vertoning sal jou vir lank aan die praat hou.
Hou solank vas jou beursie, hy mag dit dalk net laat verdwyn!
© 2017 by Upington Landbou Expo, MS & EB. All Rights Reserved.